open-index/open-wikipedia-markdown huggingface dataset:
Plateau-de-Beille

**Plateau-de-Beille** on Ranskassa, Pyreneiden vuoristossa sijaitseva hiihtokeskus. Se sijaitsee Ariègen departementissa ja Oksitanian alueella. Talviurheilukeskus sijaitsee keskimäärin 1790 metrin korkeudessa merenpinnasta.

Talviurheilu- ja hiihtokeskus sijaitsee Tarascon-sur-Ariègen ja Ax-les-Thermes'n kaupunkien välisessä maastossa lähellä Espanjan rajaa. Hiihtomäet ovat pääsääntöisesti 1650 ja 2000 metrin korkeudella. Hiihtokeskus on Pyreneiden vuoriston tärkein hiihtokeskus.

## Nousun yksityiskohtia
Nousu hiihtokeskukseen alkaa Lec Cabannesta (535 metriä) ja päättyy Plateau de Beilleen (1&nbsp;790 metriä). Se on pituudeltaan 15,8 kilometriä. Kun ollaan 1&nbsp;255 metrin korkeudessa, niin keskimääräinen nousun jyrkkyys on 7,9 prosenttia. Kuitenkin maksimissaan nousun jyrkkyys on 10,8 prosenttia.

Vuonna 1998 Ranskan ympäriajossa noustiin 1&nbsp;747 metrin korkeuteen, mutta viimeisimpinä vuosina korkeus on kuitenkin ollut 1&nbsp;780 metriä.

## Tour de France
Plateau-de-Beille on ollut etappien päätepaikkana Ranskan ympäriajossa neljä kertaa: vuosina 1998, 2002, 2004 ja 2007, jolloin se oli 14. etapin maali.

### Ranskan ympäriajon maalipaikka

## Aiheesta muualla
*Artikkeli, jossa etapin kartta
*Etapin profiili 
*Etapin profiili koko matkalle Les Cabannesista lähtien  
*Le Plateau de Beille Tour de Francen kisassa
Arnold Böcklin

**Arnold Böcklin** (16. lokakuuta 1827 Basel, Sveitsi – 16. tammikuuta 1901 San Domenico, Italia) oli sveitsiläinen taidemaalari ja tärkeimpiä symbolismin edustajia kuvataiteissa. Böcklinin ehkä tunnetuin teos on *Kuolleiden saari* (), josta hän maalasi useita variaatioita.

Böcklin maalasi runollisen tunnelman ja mystiikan täyteisiä maisemia sekä taruolentoja.
Böcklin opiskeli Düsseldorfin taideakatemiassa ja ystävystyi opiskeluaikanaan muun muassa saksalaisen taidemaalarin Anselm Feuerbachin kanssa. Aluksi hän edusti nimenomaan düsseldorfilaisen koulukunnan maisemamaalausta, mutta matkustellessaan eri puolilla manner-Eurooppaa hän tutustui syvemmin eri aikakausien taidesuuntauksiin. Näiden vaikutteiden ansiosta hänen töihinsä tuli yhä enemmän vertauskuvallisia ja mytologisia elementtejä.

Böcklinillä oli vaikutusta symbolismin muotoutumiseen ja leviämiseen etenkin Pohjoismaissa.
Myös monet surrealistit, kuten Salvador Dalí ja Max Ernst, tunnustivat Böcklinin edelläkävijäkseen ja pitivät häntä nerokkaana ja ironisena taiteilijana. Lisäksi metafyysisen kuvataiteen edustaja Giorgio de Chirico sai Böckliniltä runsaasti vaikutteita.

Böcklinin työt ovat innoittaneet myös säveltäjiä. Esimerkiksi Max Regerin *Neljä sävellystä A. Böcklinin mukaan* ( op.128) kuvailee Böcklinin neljää eri teosta: *Der geigende Eremit*, *Im Spiel der Wellen*, *Die Toteninsel* ja *Bacchanal*. Teos *Kuolleiden saari* on inspiroinut lisäksi ainakin Andreas Hallénin, Wilhelm Stenhammarin ja Sergei Rahmaninovin sävellyksiä ja Val Lewtonin elokuvaa *[[Tuhoon tuomittu saari]]*.

## Lähteet

## Aiheesta muualla

*Arnold Böcklin SIKART-tietokannassa 
* "Kuolleitten saari". Arnold Böcklinin 100-vuotismuistonäyttely, Suomen Kuvalehti, 11.02.1928, nro 7, s. 16, Kansalliskirjaston digitaaliset aineistot
Maasain kieli

**Maasai** eli **maa** on nilosaharalainen kieli, jota puhuvat pohjoisen Tansanian ja Kenian maasait. Kieltä puhuu äidinkielenään noin 1&nbsp;297&nbsp;000 henkilöä. Se on hyvin läheistä sukua Kenian keskiosissa elävien samburujen puhumalle samburun kielelle sekä Baringojärven eteläpuolella elävän camus-heimon camusin kielelle. Maasaita kirjoitetaan latinalaisin aakkosin.

## Fonologia

### Konsonantit

Lähde:

### Vokaalit

Lähde:

## Lähteet
Maine State House

**Maine State House** on Yhdysvaltojen Mainen osavaltion lainsäädäntörakennus. Se sijaitsee osavaltion pääkaupungissa Augustassa. Rakennus on rakennettu vuosina 1829–1832 Mainen graniitista. Sen suunnittelusta vastasi alun perin yhdysvaltalainen arkkitehti Charles Bulfinch.

Rakennuksen sisätiloja uusittiin vuosina 1852 ja 1860. Vuosina 1890–1891 puolestaan rakennettiin kolmikerroksinen lisäsiipi, johon sijoitettiin osavaltiokirjasto. Nykyisen ulkonäkönsä lainsäädäntörakennus sai vuosina 1909–1910. Sitä suurennettiin arkkitehti G. Henri Desmondin piirustusten pohjalta. Lisäksi muun muassa rakennuksen alkuperäinen kupoli sai väistyä uuden tieltä.

24. huhtikuuta 1973 Maine State House lisättiin Yhdysvaltain kansalliseen historiallisten kohteiden rekisteriin (National Register of Historic Places).

## Aiheesta muualla

* Kuvia Maine State Housesta
Kennebec Journal

**Kennebec Journal** on yhdysvaltalainen päivittäinen sanomalehti. Sitä julkaistaan Mainen osavaltion pääkaupungissa Augustassa. Lehti ilmestyy broadsheet-koossa. Lehden on omistanut vuodesta 1998 lähtien Blethen Maine Newspapers, The Seattle Times Companyn tytäryhtiö.

Kennebec Journalin perustivat Russell Eaton ja Luther Severance vuoden 1825 tammikuussa. Lehti on Mainen osavaltion sanomalehdistä vanhin. Vuonna 2004 sen levikki oli 14 845 kappaletta. 

## Lähteet

## Aiheesta muualla
* Kennebec Journalin viralliset Internet-sivut
Brand New Morning

**Brand New Morning** on rockyhtye Magnumin vuonna 2004 julkaistu kolmastoista studioalbumi.

## Kappaleet
Kaikki kappaleet on säveltänyt ja sanoittanut Tony Clarkin.

#
#
#
#
#
#
#
#
#

Japanissa julkaistu bonusraita:
#

## Kokoonpano
*Tony Clarkin – kitara
*Bob Catley – laulu
*Al Barrow – basso
*Mark Stanway – koskettimet
*Harry James – rummut

## Arvostelut
* Imperiumi: 7/10

## Lähteet
Falklandinsaarten lippu

**Falklandinsaarten lippu** otettiin käyttöön 29. syyskuuta 1948. Lipun tausta on sininen ja lipun vasemmassa yläkulmassa on Union Jack. Sen vieressä on Falklandinsaarten vaakuna. Falklandinsaaret vaihtoi lippuansa vuonna 1999. Sitä ennen vaakuna oli valkoisen ympyrän sisässä.

## Aiemmat liput


File:Flag of the Falkland Islands (1876–1925).svg|Falklandinsaarten lippu vuosina 1876–1925.
File:Flag of the Falkland Islands (1925–1948).svg|Falklandinsaarten lippu vuosina 1925–1948.
File:Flag of the Falkland Islands (1948–1999).svg|Falklandinsaarten lippu vuosina 1948–1999.


## Lähteet
Ben 10

**Ben 10** on Man of Actionin luoma yhdysvaltalainen Daytime Emmy -palkittu piirrossarja, jonka tuotti Cartoon Network Studios. Sarja alkoi Yhdysvalloissa 27. joulukuuta 2005 Cartoon Networkilla ja päättyi 9. maaliskuuta 2008. Jaksoja tuotettiin yhteensä 49.

Sarjasta on tehty kaksi elokuvaa, joista ensimmäinen oli animaatioelokuva *[[Ben 10: Secret of the Omnitrix]]* (suom. *Ben 10: Omnitrixin salaisuus*), ja se esitettiin Yhdysvalloissa 10. elokuuta 2007. Toinen elokuva *[[Ben 10: Race Against Time]]* oli ensimmäinen näytelmäelokuva, ja se ilmestyi marraskuussa 2007. Pääosia esittävät Graham Phillips, Haley Ramm ja Lee Majors.

Ben 10:stä tuotettiin spin-off *[[Ben 10: Alien Force]]*, jonka esitys alkoi Yhdysvalloissa 18. huhtikuuta 2008. Sarjassa tarina sijoittuu viisi vuotta tulevaisuuteen Benin ollessa high schoolissa.  

Suomessa sarjaa on esitetty maksullisella Cartoon Networkilla ja myöhemmin myös vuodesta 2010 lähtien MTV Juniorilla.

## Juoni

Sarja keskittyy vasta 10-vuotiaaseen poikaan Ben Tennysoniin ja hänen serkkuunsa Gweniin sekä isoisäänsä Maxiin. He aloittavat kesänsä retkeilymatkalla, joka kuitenkin muuttuu hieman, kun Ben löytää leirintäalueelta muukalaisrannekellon. Hän tutkii Omnitrix-nimistä ranneketta, kun yhtäkkiä se tarttuu kiinni Benin ranteeseen. Pian hän saa huomata pystyvänsä muuntautumaan erilaisiksi avaruusolioiksi, joilla jokaisella on oma erikoiskykynsä.

## Päähahmot
* **Ben Tennyson**
Ben on tavallinen 10-vuotias poika, joka pelaa videopelejä, käy ulkona ja aiheuttaa ongelmia. Kaikki muuttuu kun hän saa kyvyn muuntautua kymmeniksi eri avaruusolioksi Omnitrixin avulla. Innostuksesta huolimatta Ben huomaa sankarina olemisen monimutkaisemmaksi, mitä hän oli kuvitellut.

* **Gwen Tennyson**
Gwen on Benin tavoin 10-vuotias, joka on yleensä yrittää puhua serkulleen järkeä, kun tämä on aiheuttamassa harmia. Huolimatta siitä, että he riitelevät jatkuvasti keskenään Gwen on aina auttamassa Benia ongelmissaan ja ratkomassa Omnitrix -rannekkeen salaisuutta.

* **Max Tennyson**
Benin isoisä Max oli itsekin nuorena eräänlainen sankari, joka jahtasi vaarallisia avaruusolioita. Kesälomansa hän viettää usein pojanpoikansa Benin kanssa, kaikki kuitenkin muuttuu, kun Ben saa supervoimia ja aloittaa uuden tehtävänsä pysäyttää rikollisia. Max yrittää kaikin keinoin kannustaa Benia tehtävissään ja toimii usein ryhmänsä aivoina kokemuksensa ansiosta.

* *Ks. myös [[Luettelo Ben 10 -sarjan hahmoista|luettelo hahmoista]]

=== Viholliset ===
* Vilgax
* Kevin 11
* Charmcaster
* The Forever Knights
* Hex
* Kraab
* Limax
* Sixsix

* *Ks. myös luettelo vihollisista*

== Benin muukalaisolennot ==

*Heatblast
*Wildmutt
*Diamondhead
*XLR8
*Grey Matter
*Four Arms
*Stinkfly
*Ripjaws
*Upgrade
*Ghostfreak
*Cannonbolt
*Wildvine
*Upchuck

Ks. myös [[Omnitrix|luettelo Benin avaruusolioista]]

== Äänirooleissa ==


== Jaksoluettelo ==
*Ks. Luettelo Ben 10 -jaksoista''

## Lähteet

## Aiheesta muualla

* TV.com 
* Voice Chasers 
* Cartoon Network Pressroom
Laibon

**Laibon** on afrikkalaisen maasaiheimon poliittinen ja uskonnollinen johtaja. Usein hänet mielletään eräänlaiseksi heimopäälliköksi. Laibonin tehtävä on perinnöllinen, ja hänen vastuulleen kuuluvat muun muassa eri rituaalien hoitaminen.

## Lähteet
Xak: The Tower of Gazzel

**Xak Precious Package: The Tower of Gazzel** (, usein lyhennetty muotoon **Xak: The Tower of Gazzel**) on MicroCabinin kehittämä ja vuonna 1991 julkaisema tietokoneroolipeli. Ilmestymisjärjestyksessä *The Tower of Gazzel* on kolmas *[[Xak]]*-sarjan osa, ja se toimii eräänlaisena sivutarinana *[[Xak II: The Rising of the Red Moon]]in* ja *[[Xak III: The Eternal Recurrence]]n* välillä. Peli ei saanut virallista julkaisua Japanin ulkopuolella.

## Juoni

Lyötyään *Xak II*:n antagonistin, demonikenraali Zamu Gospelin, Latok Kart ja hänen ystävänsä saavat tietää demonien asuttamasta tornista, jonka läheisyydessä vaeltaa Latokia muistuttava mies. Ottaakseen selvää kyseisestä henkilöstä ja pelastaakseen Rune Greedin kaapatun perheen Latok ja Rune ottavat tornin seuraavaksi kohteekseen. Kyseessä on kuitenkin Al Acrilan, Gill Berzesin sekä Zegraya-nimisen demonin suunnittelema juoni, jolla he yrittävät houkutella sodan jumala Duelista polveutuvan kaksikon luokseen; Latokia ja Runea käyttämällä he voisivat herättää kuolleista Gazzelin, muinaisen demonin, jonka voima riittäisi kokonaisen vuoren tuhoamiseen yhdellä iskulla.

## Pelaaminen
Pelin tavoitteena on päästä Gazzelin tornin alimpaan kerrokseen ja voittaa demonit Zegraya ja Gazzel. Ohjattavakseen pelaaja saa Latokin, joka taistelee miekallaan matkan varrella kohdattuja vihollisia vastaan joko viiltämällä tai ampumalla taikapisteitä kuluttavia loitsuja. Neljästä eri vaihtoehdosta pelaaja voi myös valita yhden lisähahmon, joka avustaa Latokia taisteluissa tai etenemistä estävissä pulmatilanteissa, jotka eivät ole Latokin ratkaistavissa.

Toisin kuin kahdessa edeltäjässään, *The Tower of Gazzelissa* ei ole juuri mahdollisuutta kehittää hahmoa: Latokin taso on pelin alkaessa 50, ja se säilyy koko ajan samana huolimatta siitä, kuinka paljon pelaaja taistelee. Kokemuspisteiden lisäksi pelissä ei ole myöskään mitään rahayksikköä, jota voisi vaihtaa uusiin varusteisiin, vaan Latokin *Xak II*:ssa saamaa miekkaa ja kilpeä käytetään pelin loppuun saakka. *The Tower of Gazzelin* pääpaino onkin taistelemisen sijaan ongelmanratkonnassa.

Peliympäristönä toimiva Gazzelin torni käsittää kuusi kerrosta, joista kukin edustaa omaa alkuainettaan: pohjakerroksessa vallitseva elementti on pimeys, ja loput viisi kerrosta on omistettu maalle, tulelle, vedelle, ilmalle ja taivaalle. Päästäkseen seuraavan kerrokseen pelaajan on eliminoitava kerrosten välinen este.

## Aiheesta muualla
* XyZ: A Tribute to the ''Xak'', ''Ys'' and ''Zelda'' Series  
*
Meagan Smith

**Meagan Smith** (s. 28. maaliskuuta 1986 Glendale, Kalifornia, Yhdysvallat) on yhdysvaltalainen näyttelijä.

## Ura
Smith aloitti näyttelemisen 11-vuotiaana ja esiintyi aluksi useissa musikaaleissa, kuten "The Wizard of Oz", "Mame", "Bye Bye Birdie", ja "The Music Man". Hänet nähtiin ensi kerran televisiossa vuonna 2000, kun Smith esitti elokuvan päähahmoa nuorempana. Tämän jälkeen hän esiintyi televisiomainoksissa ja teki samalla muutamia vierasesiintymisiä eri televisiosarjoissa. Hänet tunnetaan muun muassa Gwenin ääniroolista animaatiosarjassa *[[Ben 10]]*.

## Filmografia
Neuvostoliiton kirjailijaliitto

**Neuvostoliiton kirjailijaliitto** () oli Neuvostoliiton kirjailijoiden virallinen ammattiliitto ja kattojärjestö vuodesta 1932. Siihen kuulumattoman kirjoittajan oli lähes mahdotonta saada teoksiaan julkaistuksi.

Kirjailijaliitto perustettiin keskuskomitean päätöksellä 23. huhtikuuta 1932. Ajankohta sijoittui Leninin kuoleman jälkeiseen valtakamppailuun, jolloin Stalin ei ainakaan vielä ollut noussut ehdottomaksi valtion ja puolueen johtajaksi. Kirjailijaliittoa edeltäneet kirjailijoiden järjestöt, kuten intomielisesti neuvostojärjestelmää kannattanut Venäjän proletaarikirjailijoiden liitto RAPP lakkautettiin ja yhdistettiin järjestöön.

Ensimmäinen neuvostokirjailijoiden kongressi järjestettiin elokuussa 1934, viisi vuotta Kominternin "kolmatta vaihetta". Kulttuuripolitiikkaa leimasi tuolloin jyrkän antifasistinen linja, jonka ympärille koottiin kaikkien maiden johtavat kirjailija ja intellektuellit. Läheinen Stalinin liittolainen Andrei Ždanov oli kulttuuripolitiikan johtava ajaja. Kongressissa otettiin käyttöön sosialistinen realismi. Se mukaan taiteen piti kuvata kamppailua sosialismia kohti parempaan elämään. Jäsenyys oli avoin kaikille sosialismia rakentamaan pyrkiville kirjailijoille ja kääntäjille puolueen jäsenyydestä riippumatta. Puhdistusten alkaessa vuosista 1934–1935 eteenpäin julkaisu ilman jäsenyyttä muuttui lähes mahdottomaksi.

Ensimmäisessä kongressissa kirjailijaliiton puheenjohtajaksi valittiin itseoikeutetusti Maksim Gorki. Presidiumiin valittiin lisäksi Konstantin Fedin, Vsevolod Ivanov, Leonid Leonov, Mihail Šolohov, Fjodor Panfjorov, Aleksandr Serafimovitš, Aleksei Tolstoi, Aleksandr Fadejev ja Demjan Bednyi. Yhtä ensimmäisistä sessioista johtanut Boris Pasternak valittiin lautakuntaan Mihail Zoštšenkon, Boris Pilnjakin, Mihail Prišvinin ja Ilja Ehrenburgin ohella. Isaak Babel ja Juri Oleša olivat valvontalautakunnassa.

Sääntöjen mukaan kolmen vuoden välein  piti järjestää kongressi puheenjohtajiston valitsemiseksi, mutta seuraava järjestettiin vasta 1954. Kirjailijaliitto järjesti seuraavat kongressinsa syyskuun 1934 jälkeen joulukuussa 1954, 1959, 1967, 1971, 1976, 1981 ja 1986.

Kirjailijaliitto julkaisi lehteä *[[Literaturnaja gazeta]]*. Mikäli kirjailijat poikkesivat sosialistisesta realismista, heitä arvosteltiin lehdessä. Vakavien rikkomusten vuoksi saattoi tulla erotetuksi kirjailijaliitosta, minkä jälkeen virallinen julkaisutoiminta oli mahdotonta. Erotettujen joukossa on Nobel-kirjailija Boris Pasternak.

## Kirjailijaliiton johtajat
*1934–1936: Maksim Gorki
*1936–1939: Vladimir Stavsky (virkamies)
*1939–1944: Aleksandr Fadejev
*1944–1946: Nikolai Tihonov
*1946–1954: Aleksandr Fadejev
*1954–1959: Aleksei Surkov
*1959–1971: Konstantin Fedin
*1971–1986: Georgi Markov
*1986–1991: Vladimir Karpov

## Lähteet
* Soviet Writers Union (ENCYLOPEDIA OF SOVIET WRITERS)
* Soviet Writers’ Congress 1934 (marxist.org)
* Union of Soviet Writers (spartacus)
* Союз писателей СССР
*  The Union Of Soviet Writers (1932-1991) (Literary Encyclopedia)

### Viitteet
Ursula (kuvitteellinen hahmo)

**Ursula** on kuvitteellinen hahmo Disneyn ''Pieni merenneito'' -elokuvassa. Ursula on paha merinoita, joka himoitsee mertenkuninkaan Tritonin valtikkaa, jotta pääsisi valtaan. *Pienen merenneidon* lisäksi Ursula esiintyy myös pelissä *[[Kingdom Hearts]]* ja *[[Pieni merenneito II: Atlantiksen salaisuus]]* -elokuvaan perustuvassa PlayStation-pelissä. Elokuvassa Ursulan apureina toimivat mureenat nimeltään Kiero ja Liero, jotka kuolivat, kun Ursula vahingossa ampui heitä Tritonin valtikasta lähteneellä sähkösykäyksellä. Ursula kasvoi myöhemmin jättimäiseksi ja yritti tappaa Arielin, mutta Ursula sai surmansa, kun prinssi Eric ohjasi laivan päin Ursulaa ja laivan keulan terävä puuosa lävisti Ursulan, joka sähköistyi kuoliaaksi ja upposi merenpohjaan laivan kanssa. 

Ursulalla on sinertävän värinen iho ja valkoiset hiukset. Hän on lihava, mutta hänellä on lihaksikkaat mustekalan lonkerot. Ursulalla on tosin vain kuusi lonkeroa, vaikka mustekaloilla niitä on kahdeksan tai kymmenen. Ursulalla on myös sisko Morgana, joka on Ursulaa laihempi ja esiintyy elokuvassa *Pieni merenneito II: Atlantiksen salaisuus* merinoitana Ursulan tilalla. Ursulan ja tämän nuoremman sisaren Morganan suomenkielisenä ääninäyttelijänä toimi Ulla Tapaninen. Ursula esiintyi ''Olipa kerran'' -sarjan neljännellä kaudella. Ursula esiintyi myös ''Herkules''-animaatiosarjan jaksossa "Hercules and the Bacchanal", jossa hän yritti myydä parfyymia Herkuleelle ja Hermeelle.

*[[Descendants]]*-elokuvasarjassa paljastetaan, että Ursula ja tämän mureena-apulaiset on herätetty henkiin ja vangittu Isle of the Lostille ja Ursulalla on Uma-niminen tytär, joka on yhtä paha kuin äitinsäkin ja Malin kilpailija. Ursula ja Uma pitävät saarella Ursula’s Fish & Chips -nimistä ravintolaa, joka myy kalaa ja perunoita ja jonka takaosassa Ursula ja Uma asuvat. Ursula pysyy usein kotonaan ja katsoo saippuaoopperoita, kun Uma pääosin hoitaa asiakastarjoilun. Ursula teki cameoroolin *[[Descendants 2]]* -elokuvassa, jossa hän ilmestyi Umalle ja tämän miehistölle ravintolassaan laskien lonkeronsa heidän lähelleen, käski heidän olla hiljaa ja huomautti, että tiskit eivät tiskaannu itsestään. Ursulaa ääninäytteli elokuvassa Whoopi Goldberg. Lisäksi Ursulan mureena-apulaisilla Kierolla ja Lierolla on Lagan ja Derelict -nimiset jälkeläiset, jotka on annettu lemmikiksi Jafarin pojalle Jaylle.
Dodge Nitro

**Dodge Nitro** on katumaasturimalli. Nitro on rakennettu samalle pohjalevylle Jeep Libertyn kanssa ja se valmistetaan Toledo North Assembly Plantissa, Ohiossa. Toledo North on alun perin Jeepien kokoamista varten tehty tehdas. Nitro tuli tuotantoon elokuussa 2006 ja myyntiin syyskuussa 2006. Nitro tuli myös Euroopan markkinoille, kun Dodge-merkkiä alettiin tuomaan uudestaan Eurooppaan. Suomessa auto esiteltiin kesällä 2007.

## Yleistä
Normaalissa ajossa auto on takavetoinen. Nelivedon saa kytkettyä päälle kojelaudan katkaisimesta. Tällöin etuakseli kytkeytyy mukaan toimintaan. Neliveto on lähinnä tarkoitettu käytettäväksi vain silloin kun siihen todella on tarvetta. Akseleiden välillä ei ole lainkaan tasauspyörästöä, joten niiden pyörintänopeus on sama. Tämä rasittaa runsaasti voimansiirtoa ja vaikuttaa negatiivisesti ajettavuuteen suurissa nopeuksissa. Nitroa valmistetaan myös ainoastaan takavetoisena mallina.

## Moottorit
SXT-mallissa vaihteistona on kuusivaihteinen manuaali tai nelivaihteinen automaatti. SLT-mallissa saatavana on ainoastaan nelivaihteinen automaatti ja R/T-mallissa viisivaihteinen automaatti. Suomeen ei tuoda lainkaan 3,7-litraista bensiinimoottoria. 4-litraisen V6-moottorin kanssa on aina automaattivaihteisto ja R/T-varustelu.

***3.7 V6 SXT/SLT** PowerTech - (3700 cm3) - 210 hv @ 5200 r/min, 319 Nm @ 4000 r/min
***4.0 V6 R/T** - (3952 cm3) - 191 kW (260 hv) @ 6000 r/min, 360 Nm @ 4000 r/min
***2.8 CRD** - (2768 cm3) - R4, 130 kW (177 hv) @ 3800 r/min, 410/460 Nm @ 2000 r/min

Dieselin maksimivääntö on automaatin kanssa 460 Nm ja manuaalivaihteiston kanssa 410 Nm.

## Mitat
*Pituus: 4584 mm
*Leveys: 1856 mm
*Korkeus: 1773 mm
*Akseliväli: 2763 mm
*Raideleveys (e/t): 1549 mm
*Omamassa: 1855&ndash;1995 kg
*Renkaat: 225/75 R 16
*Polttoainesäiliö: 70/74 l
Mazda CX-7

**Mazda CX-7** on Mazdan crossover-SUV eli katumaasturi, joka esiteltiin mallivuodeksi 2007 ja jota valmistettiin vuoteen 2012 saakka. Auto on MX-Crossport-konseptiauton tuotantoversio, joka valmistettiin Japanin Hiroshimassa. Auto esiteltiin ensimmäisen kerran julkisuudessa vuoden 2006 New Yorkin autonäyttelyssä, ja tuotanto alkoi nopeasti esittelyn jälkeen Mazdan U2-tehtaassa. Euroopan ensiesittely tapahtui syksyllä 2006 Pariisin autonäyttelyssä. Pohjois-Amerikan markkinoille auto tuli jo toukokuussa 2006 ja Japanissa myöhemmin saman vuoden joulukuussa. Suomessa ensimmäiset autot tulivat jälleenmyyjille syyskuussa 2007.

CX-7:n tuotanto loppui vuonna 2012, kun sen koettiin olevan liian lähellä hyvin menestynyttä Mazda CX-5 -mallia mutta huomattavasti sitä kalliimpi.

## Yleistä
Auton alustarakenne oli täysin uusi, mutta etujousitus oli peräisin Mazda MPV:stä ja takajousitus Mazda5:stä. Monet neliveto-osat ovat Mazda6 MPS -mallista, kuten myös 2,3-litrainen turboahdettu moottori. Ainoa vaihteistovaihtoehto oli aluksi kuusivaihteinen manuaalivaihteisto. Mazdan mallistossa CX-7 sijoittui Mazda CX-5:n ja Mazda CX-9:n väliin. Auto suunnittelussa on noudatettu Mazdan Zoom-Zoom-filosofiaa, ja pyrkimyksenä on ollut valmistaa urheiluauton ja SUV:n yhdistelmä - Sport Crossover SUV.

Vuoden 2010 Euro NCAP -kolaritestistä CX-7 sai tulokseksi neljä tähteä viidestä.

## Tekniikka
Jousitus on täydellinen erillisjousitus, joka renkaassa on jäähdytetyt levyjarrut ja vakiovarusteita ovat myös lukkiutumattomat ABS-jarrut, ajovakauden hallintajärjestelmä ja luistonesto. Saatavilla oli etuveto ja Torque-Split-neliveto kahdella tietokoneohjatulla magneettikytkimellä. Kaikki Suomessa myydyt autot oli varustettu nelivedolla ja 6-portaisella manuaalivaihteistolla.

## Moottorit
***2.3 MZR DISI** - 244 hv @ 5000 r/min, 350 Nm @ 2500 r/min
***2.3 MZR DISI** - 2261 cm3, 190 kW (258 hv) @ 5000 r/min, 380 Nm @ 3000 r/min (Suomessa myytävä versio)
*myöhemmin myös diesel

## Varustelu
Suomessa autoa myytiin Mid Grade- ja High Grade -varustelutasoilla.

Pohjois-Amerikan markkinoilla varustetasoja oli kolme, ja ne kaikki olivat saatavana nelivedolla ja etuvedolla.
***Sport** - perusversio
***Touring** - keskitason versio
***Grand Touring** - paras versio

## Suorituskyky
258 hv, 6-portaisella manuaalivaihteistolla
* Huippunopeus: 200 km/h
* Kiihtyvyys 0-100 km/h: 7,9 s

## Mittoja
* Pituus: 4675 mm
* Leveys: 1872 mm (ilman peilejä)
* Korkeus: 1645 mm

## Lähteet

## Aiheesta muualla
The Island Years

__NOTOC__
**The Island Years** on thrash metal -yhtye Anthraxin ensimmäinen livealbumi, joka julkaistiin vuonna 1994 levymerkeillä Megaforce ja Island.

Kappaleet 1–8 nauhoitettiin Irvine Meadowsissa, Kaliforniassa 19. lokakuuta 1991. Kappaleet 9–12 nauhoitettiin Electric Lady -studiolla 28. tammikuuta 1992.

## Kappaleet
#
#
#
#
#
#
#
#
#
#
#
#

## Kokoonpano
* Joey Belladonna – laulu
* Dan Spitz – kitara
* Scott Ian – kitara
* Frank Bello – basso
* Charlie Benante – rummut

## Arvostelut
* Allmusic: 

## Lähteet

## Aiheesta muualla
* 
*
Breath of Life

**Breath of Life** on rockyhtye Magnumin vuonna 2002 julkaistu kahdestoista studioalbumi. Se oli yhtyeen ensimmäinen studiolevy kahdeksan vuoden tauon jälkeen. Yhtyeessä ei ollut albumin nauhoitusten aikaan lainkaan rumpalia, joten kappaleiden taustalla on käytetty rumpukonetta.

## Kappaleet
Kaikki kappaleet on säveltänyt ja sanoittanut Tony Clarkin, ellei toisin mainita.

### Levy 1
#"Cry" – 5:13
#"This Heart" – 4:03
#"Everyday" – 6:34
#"Still" (Tony Clarkin ja Sue McCloskey) – 4:02
#"Dream About You" (Tony Clarkin ja Sue McCloskey) – 4:15
#"Breath Of Life" – 4:48
#"After The Rain" – 4:03
#"That Holy Touch" – 5:11
#"Let Somebody In" – 4:19
#"The Face Of An Enemy" – 3:47
#"Just Like January" – 4:29
#"Night After Night" – 7:55

Rajoitetun painoksen bonusraidat:
#"The Flood (Red Clouds War)" [Live] – 6:30
#"Back Street Kid" [Live] – 5:29
#"We All Need To Be Loved" [Acoustic] – 4:21

### Levy 2 (Japanilainen julkaisu)
#"The Flood (Red Clouds War)" [Live] – 6:30
#"Back Street Kid" [Live] – 5:29
#"It Must Have Been Love" [Live] – 5:53
#"We All Need To Be Loved" [Acoustic] – 4:21
#"Only A Memory" [Live] – 6:12
#"Born To Be King" [Live] – 5:58

## Kokoonpano
*Tony Clarkin – kitara
*Bob Catley – laulu
*Al Barrow – basso
*Mark Stanway – koskettimet

### Muut soittajat
*Wally Lowe – basso (levyllä 2)
*Mickey Barker – rummut (levyllä 2)
I Am -liike

**I Am -liike** () on teosofiasta vaikutteita saanut uususkonnollinen liike, jonka perustivat 1930-luvulla Guy ja Edna Ballard.

Kertomansa mukaan Guy Ballard oli vaeltamassa Mount Shastalla vuonna 1930, kun hän tapasi miehen, joka esittäytyi kreivi Saint-Germainiksi ja tarjosi elävöittävää juomaa. Kreivi Saint-Germain oli elänyt maan päällä useana ruumiillistumana ennen ylösnousemustaan. Hän kertoi, että ylösnousseet mestarit (joiden joukossa olivat Jeesus ja kreivi Saint-Germain itse) halusivat lähettää viestejä länsimaiselle yhteiskunnalle Ballardin ja tämän perheen kautta. Näiden viestien levittämiseksi perustettiin I Am -liike. Ballard julkaisi kirjoja nimellä Godfre Ray King.

1930-luvun loppuun mennessä Ballardien taloudellinen menestys herätti kritiikkiä. Gerald Bryan syytti kirjassaan Ballardeja siitä, että heidän perustamansa lahko oli tosiasiassa kultti, jonka opit oli plagioitu muualta ja että tarkoitus oli vain kerätä ”rakkauslahjoina” varoja kalliin elämäntyylin ylläpitämiseen ja että Ballardien väitteet siitä, että he olisivat estäneet suursodan Euroopassa ja sen sytyttyä suojanneet Yhdysvaltoja hyökkäykseltä, olivat keksittyjä.

Lahkon uskottavuutta heikensi myös Guy Ballardin kuolema. Seuraajat olivat olleet siinä käsityksessä, että Ballardin olisi tullut nousta taivaaseen elossa olevana eikä vasta kuoltuaan. Edna Ballard kuitenkin väitti saaneensa ilmoituksen, että ylösnousemus saattoi toteutua myös kuoleman jälkeen. Lisäksi hän ilmoitti kanavoivansa viestejä.

Vuonna 1942 Edna ja Donald Ballardia syytettiin petoksista. Kanteen mukana Ballardit olisivat huijanneet ihmisiltä kolme miljoonaa dollaria esittämällä väitteitä yliluonnollisista kyvyistä, joihin eivät itsekään uskoneet. Väitteisiin sisältyi paitsi se, että Ballardit olivat valittuja jumalallisiksi sanansaattajiksi, myös se, että he olivat parantaneet satoja sairaita. Alioikeudessa valamiesten tuli arvioida vain sitä, uskoivatko Ballardit todella itse väitteisiinsä - ei sitä, olivatko väitteet totta. Eri oikeusasteissa keskusteltiin siitä, oliko rajoitus oikein. Korkeimman oikeuden tulkinta oli, että uskonnollisten vakaumusten paikkansapitävyyttä ei tarvinnut arvioida mutta väitteiden esittäjien rehellisyyttä kyllä. Lopulta langettava päätös kumottiin sillä perusteella, että valamiehiksi ei ollut päässyt lainkaan naisia.

Poika Donald erosi liikkeestä 1957, joten Ednan kuoltua 1971 liikkeellä ei ollut enää profeettaa. Se jatkaa johtokunnan ohjaamana Ballardien aikoinaan välittämien viestien levittämistä. Liikkeeseen kuuluu noin kolmesataa paikallista ryhmää eri puolilla maailmaa.

**I am -liikkeen kolme mystistä totuutta ovat**
* Jumalan henkilöitynyt läsnäolo
* Jumalaisen rakkauden liekki
* Luoja-Jumalan nimi, jolla ylösnousseet mestarit voivat häntä puhutella

## Lähteet

## Aiheesta muualla
*Fritz Springmeier: Olkaa viisaista kuin käärmeet
Auktsyon

**Auktsyon**  ( ’huutokauppa’) on vuonna 1978 perustettu venäläinen rockyhtye. Yhtye on levyttänyt 13 albumia ja 4 kokoelmaa.

## Nykyinen kokoonpano
* Leonid Fjodorov
* Oleg Garkuša 
* Viktor Bondarik
* Dmitri Ozerski
* Nikolai Rubanov
* Boris Šaveinikov
* Mihail Kolovski
* Mihail Rappoport

## Diskografia
### Studioalbumit

* *Vernis v Sorrento* (1986)
* *Kak ja stal predatelem* (1989)
* *V Bagdade vsjo spokoino* (1989)
* *Žopa* (*Duplo*) (1990)
* *Bodun* (1991)
* *Tšainik Vina* (1992)
* *Ptitsa* (1993)
* *Žilets veršin* (1995)
* *Eto mama* (2002)
* *Devuški pojut* (2007)
* *Jula* (2011)

### Kokoelmat

* *Auktsyon* (1995)
* *Legendy russkogo roka* (1999)
* *Grand collection* (2001)
* *Doroga* (2001)

### Live-julkaisut
* *D’observer* (1987)
* *Verpovanija* (1992)

### Musiikkivideot

* ”Auktsyon i Mitkov”
* ”Auktsyon bez saksofona”
* ”Kak slyšitsja taki i pišetsja”

## Aiheesta muualla
* Virallinen sivusto 
*
Georg Christoph Wagenseil

**Georg Christoph Wagenseil** (29. tammikuuta 1715 – 1. maaliskuuta 1777) oli itävaltalainen säveltäjä.

Wagenseil syntyi Wienissä vuonna 1715. Hänestä tuli Wienin hovin kapellimestarin, Johann Joseph Fuxin suosikkioppilas. Wagenseil teki omia sävellyksiään hoville vuodesta 1739 kuolemaansa asti. Hän toimi myös cembalistina ja urkurina. Hänen oppilaitaan oli mm. Johann Baptist Schenk (joka toimi myöhemmin Ludwig van Beethovenin opettajana). Wagenseil matkusteli hyvin vähän, ja kuoli Wienissä vietettyään siellä suurimman osan elämästään.

Vaikka onkin suurelta osin unohdettua tänään, Wagenseil oli kuuluisa musiikin merkkihenkilö
aikakaudellaan – sekä Joseph Haydn että Wolfgang Amadeus Mozart ovat tunnettuja hänen musiikkinsa esittämisestä. Hän laati lukuisia oopperoita, kuoroteoksia, sinfonioita, konserttoja, kamarimusiikkia ja kappaleita kosketinsoittimelle. 

Hänen ensimmäiset teokset olivat barokkia. Myöhemmin hänen musiikkinsa siirtyi galanttiin tyyliin.

## Lähteet
Meänmaan lippu

**Meänmaan lippu** eli meänkielellä **Meänmaan flaku** on Tornionlaakson meänmaalaisten lippu. Lippu otettiin käyttöön 15. heinäkuuta 2007, jolloin se nostettiin ensimmäisen kerran salkoon Övertorneåssa ja Ylitorniolla. Lipun ovat suunnitelleet kirjailija Bengt Pohjanen ja Herbert Wirlöf.

Lippu on trikolori: siinä on kolme samanlevyistä, vaakasuoraa raitaa. Värit ovat ylhäältä lähtien keltainen, valkoinen ja sininen. Värit tulevat Ruotsin ja Suomen lippujen väreistä. Herbert Wirlöfin mukaan värit kuvaavat kullankeltaista aurinkoa, talvista jokinäkymää ja kesän sinistä taivasta. Bengt Pohjasen mukaan värit kuvastavat myös ikivanhaa tarinaa, jotka liittyvät itämerensuomalaiseen kansaan, kveeneihin, ja Islannin vanhoihin saagoihin. Lipun sivujen suhde on 7:11 eli sama kuin Viron lipussa.

Lipun vihkimisellä haluttiin symbolisesti yhdistää Tornionlaakso eli Meänmaa, joka jaettiin kahden valtion, Ruotsin ja Venäjän kesken vuonna 1809 Haminan rauhassa. Meänmaalaisten liputuspäiväksi on päätetty 15. heinäkuuta molemmilla puolin jokea.

## Lähteet
Viron sotahistoria

**Viron sotahistoria** on osa Viron historiaa. Sotien syynä ei yleensä ole ollut virolaisten oma sotaisuus, vaan maan sijainti etupiirien rajamailla, idän ja lännen välissä. 

Viikingit hyökkäilivät virolaisten kimppuun matkallaan Venäjän takamaille. Venäläiset yrittivät vallata aluetta kolmetoista kertaa vuosina 1030-1192.
1200-luvulla ristiretkeläiset ja kiertelevät ryövärit hyökkäilivät pakanoita ja Baltian vauraita kaupunkeja vastaan, ja kalparitaristo suojeli Viron saksalaisia kaupunkeja.

Viroa hallinnut Saksalainen ritarikunta soti 1409 Puola-Liettuan kanssa.

Saksalaisten vallan heikentyessä Ruotsi ja Venäjä kävivät Virosta 25-vuotisen sodan  1570–1595,  jonka päätteeksi Täyssinän rauhassa Venäjä tunnusti Ruotsin oikeuden Viron pohjoisosaan Käkisalmen lääniä vastaan. Pitkällisen sodan jälkeen Ruotsi sai Liivinmaan Puola-Liettualta vuonna 1629.

## 1900-luku
Viron vapaussota päättyi vuoden 1920 Tarton rauhaan, jossa Viro ja Neuvosto-Venäjä tunnustivat toisensa. 

Viron kohtalo toisessa maailmansodassa päätettiin Molotov–Ribbentrop-sopimuksessa, jolla Saksa ja Neuvostoliitto sopivat Viron kuuluvan Neuvostoliiton etupiiriin. Ensin Neuvostoliitto vaati Virolta 28. syyskuuta 1939 yhteistoimintaa, miehitti sen jälkeen sotilastukikohdat, vaati hallituksen vaihtamista neuvostomyönteiseksi ja lopulta 17. heinäkuuta 1940 miehitti koko maan. Saksan hyökättyä Neuvostoliittoon kesällä 1941 Viro oli kolme vuotta saksalaisten miehittämä. Helmikuussa 1944 Neuvostoliitto iski takaisin Narvan rintamalla.

Sodan jälkeen Viro palasi Neuvostoliiton hallintaan, ja siitä tuli Viron sosialistinen neuvostotasavalta. Uusi itsenäisyys saavutettiin ilman sotatoimia vuonna 1991.

## Lähteet
No-One but You

**No-One but You/Tie Your Mother Down** on brittiläisen rock-yhtye Queenin 5. tammikuuta 1998 julkaisema single.

## Kappaleluettelo

# 
# 
# 
# 

Euroopassa ja Japanissa julkaistussa singlessä "Tie Your Mother Down" -kappaleen sijalla on Mercuryn sävellys "Princes of the Universe" albumilta A Kind of Magic.

## Kokoonpano
;No-One but You
* Brian May – kitara, laulu
* Roger Taylor – rummut, laulu
* John Deacon – basso

Kyseessä on viimeinen John Deaconin levytys Queenin kanssa. Tämän jälkeen Deacon erosi yhtyeestä ja jäljelle jäi nykyinen kokoonpano Taylor-May.

## Aiheesta muualla

* Queen Picture Hall 
* allmusic.com
* Andy's Queen Page
Juha Kouvalainen

**Juha Kouvalainen** (s. 10. heinäkuuta 1979 Iisalmi) on kuopiolainen kirjailija, Internet-yrittäjä, ohjelmoija ja asuntosijoittaja. Hän on aiemmin toiminut sarjakuvantekijänä, kuvittajana ja graafikkona.

Kirjailijana Kouvalainen työskentelee ensimmäisen autofiktiivisen teoksensa parissa hyödyntäen ohjelmoimaansa AI-pohjaista kirjallista työympäristöä (literary IDE). Hänen työprosessinsa edustaa uutta lähestymistapaa kirjallisuuden luomiseen, jossa tekoäly toimii kustannustoimittajan, mentorin ja kriitikon roolissa, mutta varsinainen kirjallinen työ on kirjailijan itsensä tekemää.

Sarjakuvantekijänä Kouvalainen muistetaan erityisesti *[[Loikan vuoksi]]* -verkkosarjakuvastaan sekä Kvaak.fi-sarjakuvaportaalista, joista jälkimmäisestä hän sai Lehti-Lempi-palkinnon vuonna 2005. Hän on myös aiemmin kuvittanut satunnaisesti eri lehtien artikkeleita.

Yrittäjänä Juha Kouvalainen on toiminut lähes yhtäjaksoisesti vuodesta 2000. Hän perusti Nettihotelli Internet Oy:n vuonna 2008 ja myi sen vuonna 2016. Nykyinen yrityksensä Hostaan Oy tarjoaa webhotelli- ja domainrekisteröintipalveluita.

Juha Kouvalainen asuu Kuopiossa puolisonsa ja viiden lapsensa kanssa. Hänen tuleva autofiktiivinen esikoisteoksensa käsittelee erityislapsen vanhemmuutta, perhe-elämää, yrittäjyyttä ja taiteilijaidentiteettiä. Keskeisinä teemoina ovat luokkanousu, lapsuuden traumat, vastuun ja vapauden ristiriita sekä luovan työn merkitys.

## Aiheesta muualla

* Loikan vuoksi
Aavikkojäniskenguru

**Aavikkojäniskenguru** (*Lagorchestes asomatus*) on sukupuuttoon kuollut kengurulaji, joka eli ilmeisesti Australian keskiosissa. Lajista tiedetään erittäin vähän.

Aavikkojäniskengurusta on löydetty vain yksi ruumis vuonna 1932 Australian Pohjoisterritoriosta Mt Mackayn ja Mackayjärven välistä. Ruumiista säilöttiin ainoastaan sen kallo, ja tämä on ainoa todistus lajin olemassaolosta ja sen sukupuuttoon kuolemisesta. Tosin paikallisten kertomusten mukaan laji saattoi olla elossa vielä 1960-luvun alussa. Sukupuuton syinä pidetään ensisijaisesti vieraslajeja, kuten kissoja ja kettuja, mutta mahdollisesti myös tulipaloilla oli vaikutusta.

## Lähteet
Doraemon

**Doraemon** () on Fujiko F. Fujion luoma manga, josta tehtiin sittemmin myös animesarja. Sarjakuvan päähenkilö on Doraemon, robottikissa, joka matkaa tulevaisuudesta auttamaan koulupoika Nobita Nobia. Sarjakuva alkoi ilmestyä vuonna 1969, ja sitä tehtiin yhteensä 1&nbsp;344 tarinan verran. Doraemon on Japanissa erittäin suosittu ja tunnettu hahmo. Animesarjaa on esitetty useissa maissa ympäri maailman, ja se on tehnyt Doraemonista myös kansainvälisen ilmiön. Doraemonista on tehty lisäksi useita pitkiä elokuvia.

## Päähahmot

**Doraemon** on robottikissa, joka on valmistettu Matsushiban robottitehtaalla 3. syyskuuta 2112. Se on väriltään sinivalkoinen, kuitenkin se oli alun perin keltavalkoinen. Doraemon pelkää hiiriä, sillä robottihiiri on purrut siltä korvat 2100-luvulla. Doraemonilla on taipumus joutua paniikkiin hätätilanteissa. Doraemon painaa 129,3 kiloa ja on 129,3 cm pitkä. Säikähtäessään Doraemon voi pinkaista juoksuun 129,3 kilometrin tuntinopeudella ja loikata 129,3 metriä.

**Nobita Nobi** (野比のび太) on neljäsluokkalainen, joka asuu Tokiossa ja on perheensä ainut lapsi. Nobita käyttää yleensä silmälaseja, poolopaitaa ja sortseja. Nobitalla on paljon vikoja. Hän on laiska, hidasälyinen, epäonninen ja kehno urheilussa. Tarinat saavatkin yleensä käyttövoimansa Nobitan kommelluksista. Nobitalla on kuitenkin vahva oikeudentaju, eikä hän epäröi auttaa muita, jos nämä joutuvat pulaan.

**Shizuka Minamoto** (源静香) on nokkela ja ystävällinen tyttö, johon Nobita on ihastunut ja jonka kanssa hän myöhemmin menee naimisiin. Shizuka rakastaa kylpemistä, bataatteja ja viulunsoittoa, joskin hän soittaa viulua huonosti.

**Takeshi Gōda**, (剛田武) lempinimeltään **Gian**, on suuri, voimakas ja äkkipikainen. Hänellä on yleensä yllään oranssi paita. Gian on huono kokki, ja hänellä on kamala lauluääni, mutta siitä huolimatta hän uskoo olevansa hyvä laulaja ja pakottaa muut kuuntelemaan laulamistaan. Osa tarinoista perustuu siihen, että Nobita ystävineen yrittää vältellä Gianin laulukonsertteja.

**Suneo Honekawa** (骨川スネ夫) on kerskuri, joka esittelee mielellään Nobitalle varakkuuttaan. Suneo ja Gian kiusaavat usein Nobitaa. Suneo on hyvä luonnontieteissä, ja hänellä on myös taiteellisia lahjoja.
Elephant (albumi)

**Elephant** on yhdysvaltalaisen rock-yhtyeen The White Stripes neljäs studioalbumi, joka julkaistiin vuonna 2003.

Albumi debytoi sijalla #1 Britanniassa ja sijalla the #6 Yhdysvalloissa. Albumi voitti Grammyn kategoriassa: "Best Alternative Album and Best Rock Song" (kappaleesta "Seven Nation Army"). Albumin muut kuuluisat kappaleet ovat "The Hardest Button to Button" ja cover Burt Bacharachin ja Hal Davidin kappaleesta "I Just Don't Know What to Do with Myself". Levy sijoittui myös sijalle 39. Channel 4:n listalla "100 greatest albums".

## Kappaleet
Kaikki kappaleet kirjoittanut Jack White, ellei toisin mainittu.

#"Seven Nation Army" – 3.51
#"Black Math" – 3.03
#"There's No Home for You Here" – 3.43
#"I Just Don't Know What to Do with Myself" (Burt Bacharach, Hal David) – 2.46
#"In the Cold, Cold, Night" – 2.58
#"I Want to Be the Boy to Warm Your Mother's Heart" – 3.20
#"You've Got Her in Your Pocket" – 3.39
#"Ball and Biscuit" – 7.19
#"The Hardest Button to Button" – 3.32
#"Little Acorns" (Mort Crim, J. White) – 4.09
#"Hypnotize" – 1.48
#"The Air Near My Fingers" – 3.40
#"Girl, You Have No Faith in Medicine" – 3.17
#"Well It's True That We Love One Another" – 2.42

## Singlet

## Kokoonpano
*Jack White – kitara, piano, laulu
*Meg White – rummut, laulu

## Lähteet
### Viitteet
Redrum

**Redrum** on suomalaisen arkkitehti- ja taiteilijaparin Casagrande & Rintalan arkkitehtoninen installaatio Anchoragen kaupungin keskustassa Alaskassa vuonna 2003. Teoksen on tilannut Alaska Design Forum.  Työssä rautateitse kuljetettavista vanhoista öljytankeista on muotoiltu rakennus, jonka lattiana on kerros osterin kuoria. Teos on maalattu kirkkaan punaiseksi sisältä. 

Teoksen nimi *Redrum* tulee sanasta *murder*, joka on kirjoitettu takaperin kuten elokuvassa The Shining – Hohto. Työ käsittelee öljyn, sodan ja ympäristötuhojen välistä yhteyttä. 

## Lähteet

## Aiheesta muualla
*
Aavikkokenguru

**Aavikkokenguru** eli **aavikkorottakenguru** (*Caloprymnus campestris*) on sukupuuttoon kuollut pussieläin, joka eli Australian keskiosissa maan kuivimmissa, kuumimmissa ja syrjäisissä osissa. Kenguru oli pienikokoinen, noin jäniksen kokoinen ja se oli äärimmäisen kestävä liikkumaan pitkiä matkoja nopeasti. Päivisin aavikkokenguru lepäsi huterasti tehdyissä pesissä ja tuli sieltä öisin ulos syömään. Kenguru oli niin sopeutunut kuiviin olosuhteisiin, että se arasteli jopa vetisiä mehikasveja. Eurooppalaiset löysivät lajin vuoden 1841 tienoilla jonka jälkeen sitä ei tavattu 90 vuoteen. Viimeinen havainto lajista tehtiin vuonna 1935.

Nisäkäsnimistötoimikunta on ehdottanut, että nimitys ”aavikkorottakenguru” vahvistettaisiin tämän lajin ensisijaiseksi suomenkieliseksi nimeksi.

## Lähteet
Get Behind Me Satan

__NOTOC__
**Get Behind Me Satan** on yhdysvaltalaisen rock-yhtyeen The White Stripes viides studioalbumi, joka julkaistiin vuoden kesäkuussa 2005. Jack White äänitti albumin omilla Third Man -studioillaan Detroitissa, Michiganissa, ja miksasi sen Ardent-studioilla Memphisissä, Tennesseessä.

Albumi debytoi Yhdysvalloissa Billboard 200 -listan toisella sijalla. Suomessa se ylsi Suomen virallisen listan sijalle 13, ja pysyi listalla yhteensä kahdeksan viikkoa.

*[[Rolling Stone]]* -lehti rankkasi sen kolmanneksi listalla "Top 50 Records of 2005" , ja se voitti vuonna 2006 Grammyn kategoriassa "Best Alternative Music Album". Albumi pääsi myös *Robert Dimeryn* listalle *[[1001 Albums You Must Hear Before You Die]]* vuonna 2006.

## Kappaleet
Kaikki kappaleet kirjoittanut Jack White.

# 
# 
# 
# 
# 
# 
# 
# 
# 
# 
# 
# 
# 

## Singlet

## Arvostelut
* Metacritic: 81/100
* Allmusic: 
* Entertainment Weekly: C+

## Lähteet
Kiinanriisihaikara

**Kiinanriisihaikara** (*Ardeola bacchus*) on pieni haikaralaji, josta tunnetaan tarhakarkuriksi tulkittu havainto Suomesta: 17.-19.7.2007 Rautavaaralla. Laji on läheistä sukua rääkkähaikaralle. Lajin kuvaili ja nimesi Charles Lucien Bonaparte 1855.

## Koko ja ulkonäkö
Linnun pituus on noin 47 cm ja siipien kärkiväli 75-90 cm. Juhlapukuinen kiinanriisihaikara eroaa lähilajeistaan voimakkaan punaruskean pään kaulan ja rinnan perusteella. Lisääntymisajan ulkopuolella laji muistuttaa jonkin verran harmaahaikaraa, mutta on selkeästi pienempi ja ruskehtavampi.

## Levinneisyys
Pesii laajalla alueella Kiinassa ja Kaakkois-Aasiassa. Maailman populaation suuruus on huonosti tunnettu, ollen haarukassa 25&nbsp;000–1 miljoonaa yksilöä. Lajin kanta on elinvoimainen. Pohjoiset populaatiot muuttavat Malakan niemimaalle ja Borneoon. Laji oli tavattu ennen Suomen havaintoa Länsipalearktisella alueella kolme kertaa. Kaikkien havaintojen on tulkittu koskevan lintutarhoista karanneita yksilöitä, joten niitä ei ole hyväksytty havaintomaiden lajilistoihin.

## Elinympäristö
Pesii erityyppisillä kosteikoilla ja lammilla, sekä makeassa että suolaisessa vedessä.

## Lisääntyminen
Laji pesii usein muiden haikaroiden muodostamissa yhdyskunnissa. Pesä on tavallisesti puussa, joskus myös korkeassa ruohokasvillisuudessa. Munamäärä on 3-6. Haudonta kestää noin 25 päivää, molemmat emot hautovat.

## Ravinto
Kaloja, äyriäisiä, hyönteisiä ja sammakoita.

## Lähteet
* Oiseaux
### Viitteet
Avomarjapussi

**Avomarjapussi** on marjapussista kehitetty kahden pelaajan korttipeli. Avomarjapussissa osa korteista on avoimia, toisin kuin alkuperäisessä marjapussissa. Osa pelaajan omista korteista on myös piilossa, joten peliin syntyy lisää yllätyksellisyyttä ja taktikointi hieman vähenee. Säännöt ovat täysin samat kuin marjapussissa. Avomarjapussia on mahdollista pelata myös kolmella pelaajalla.

## Korttien jako
Marjapussin tapaan korttipakasta poistetaan kortit väliltä 2–5. Kahden hengen pelissä molemmille pelaajille jaetaan seitsemän korttia kuvapuoli alaspäin pöydälle ja näiden päälle kortit kuvapuoli ylöspäin. Pelaajille jaetaan myös neljä korttia käteen. Kolmella pelaajalla jako tapahtuu samalla tavalla, mutta pöytään tulee vain neljä samanlaista kahden kortin pinoa.

## Pelin kulku
Peli etenee tikkipelinä tavallisen marjapussin säännöin. Tikkeihin saa lyödä kortteja kädestä tai omia pöydällä kuvapuoli ylöspäin olevia kortteja. Kun pöydältä lyö kortin tikkiin, saa alla olevan kortin kääntää pöydälle pelattavaksi. Valttit ja pikkaset voi muodostaa kädessä ja pöydällä kuvapuoli ylöspäin olevista ja korteista. Pistelasku on sama kuin marjapussissa.

## Taktiikka
Vaikka avoimet ja itseltä piilossa olevat kortit heikentävätkin taktikointia, säilyy pelissä silti aito marjapussin henki. Itselleen edullista on säästellä kädessä olevia hyviä kortteja, joita vastustaja ei ennakkoon näe. Pöydällä piilossa olevien korttien mahdollisimman aikainen kääntäminen auttaa hahmottamaan vastustajan kortteja.

## Lähteet
* 
* 
* http://www.korttipelit.net/marjapussi
Rehtijärvi (järvi)

**Rehtijärvi** on Kanta-Hämeessä Jokioisilla Rehtijärven kylässä sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.

## Maantiede
Järven pinta-ala on 39 hehtaaria, sen pituus on 2,1 kilometriä ja leveys 350 metriä. Järven suunta on kaakkois-luoteinen. Järveen laskee vähäisessä määrin Laikkalammista suotuvaa vettä, mutta muuten siihen laskevat lounaan suunnasta pelto-ojat. Järven luusua sijaitsee järven pohjoisrannalla, josta saa alkunsa 100 metriä pitkä laskuoja Syrjäniitunojaan eli Rehtiojaan, joka laskee 2,6 kilometrin päähän Jänhijokeen Minkiön aseman kohdalla.

Kallioperässä on Rehtijärven kohdalla murros, joka kuvastuu järven muodossa. Myös pitkänomainen Kaukjärvi Tammelassa ja Forssassa sijaitsee samassa kallioperän murteessa.

Järven rantaviiva on 4,6 kilometriä pitkä, ja ranta rajoittuu koillisessa Kirmunharjuun ja luoteessa peltomaahan. Rannalle on rakennettu toistakymmentä vakituista tai vapaa-ajan asuntoa.

Rehtijärven pohjoisranta muodostuu pitkähköön harjujaksoon kuuluvasta Kirmunharjusta, jonka kautta järven vettä imeytyy Jokioisten tärkeimpään pohjavesimuodostumaan, Särkilammen pohjavesialueelle. Harjumuodostumaa pitkin Rehtijärvestä muodostunut pohjavesi purkautuu sekä reilun kahden kilometrin päähän luoteeseen Setälänlampeen että kaakkoon Särkilampeen

## Luonnontila
Järvi on rehevä ja sen vesi saven samentamaa. Maatalouden käytössä olevilta pelloilta ja niityiltä järveen virtaa runsaasti hajakuormitusta, jonka vuoksi veden laatu on luokiteltu välttäväksi. Veden sameus johtuu pelloilta valumisvesien mukana järveen päätyvästä saviaineksesta ja sisältää runsaasti typpeä ja fosforia. Järvellä havaitaan sinilevää harvoin, valtakunnallisessa seurannassa sinilevää on havaittu vain vuosina 1999 ja 2005. Tutkimuksessa Rehtijärvi on todettu hygienisesti puhdasvetiseksi.

Järven alusvedessä on useina vuosina havaittu merkkejä hapen loppumisesta. Maaliskuussa 2007 järven ravinneainepitoisuuksiksi mitattiin päällysvedestä fosforia 99&nbsp;mikrogrammaa litrassa ja alusvedestä 170 mikrogrammaa litrassa.

Järven veden keskimääräinen viipymä on 3,5 vuotta, eli järven vesi vaihtuu 3,5 vuoden välein.

Maa- ja elintarviketalouden tutkimuskeskus on vuonna 1994 kokeillut Rehtijärvellä laskeutus- ja kosteikkoaltaitten käyttökelpoisuutta vesiensuojelussa osana Loimijoki-projektia. Järvelle tehtiin muun muassa useita laskeutusaltaita, juurakkopuhdistamo ja pajuimeytysalue sekä testattiin suodatussalaojien toimivuutta ja tehtiin toimenpiteitä uomaeroosion vähentämiseksi.

## Virkistys
Järven savisella etelärannalla Minkiön puolella on yleinen uimapaikka, ja pohjoisrannalla on Kirmunharjun luonnonsuojelualue. Pohjoisella rannalla harjun länsipäässä on Jokioisten karjalaseuran vuodesta 1978 hallinnoima alue, johon vuonna 1982 pystytettiin kesänviettopaikaksi Sie ja Mie -mökki.

## Lähteet
Emurata

**Emurata** on itäafrikkalaisen maasai-heimon rituaali, jossa pojat ympärileikataan ja tytöt silvotaan. Vanhat miehet leikkaavat nuoren pojan, joka ei saa itkeä tai tuottaa ääntä seremonian aikana, kun taas vanhemmat naiset toteuttavat nuorten tyttöjen silpomisen, minkä aikana itkeminen on sallittua.

Kenian hallitus on epäonnistunut yrityksissä kitkeä tätä perinnettä, koska sen suurimmat puolustajat ovat maasainaisia. Tyttöjen ympärileikkaus on kiellettyä sekä Tansaniassa että Keniassa. Nuorten tyttöjen silpomisperinnettä ylläpitää myös vanha maasaimiesten ajatus siitä, että tyttö, jota ei ole silvottu, ei ole naimisiinmenokelpoinen.

Ympärileikkauksen myötä pojat saavuttavat miehen aseman yhteisössä. Varsinainen rituaali on rankka, sillä se suoritetaan tylsällä puukolla, se kestää yhteensä monta päivää, ja koko ajan muut heimon jäsenet pilkkaavat ja lyövät poikia. Tarkoituksena on vahvistaa pojat kestämään mitä vain.

## Lähteet
Emurano

**Emurano** on maasaiden rituaali, jonka myötä pojista tulee sotureita. 

Rituaali käydään läpi 18–24 vuoden iässä. Siinä soturi menee metsään, jossa viipyy yksin ja välillä muiden sotureiksi tulevien kanssa yli vuoden. Hiuksien annetaan kasvaa ja ne värjätään punaisiksi sekä rasvataan. metsässä olemisen ja muiden kanssa toimimisen tarkoituksena on oppia miten voi olla hyvä isä ja miten toimia yhteiskunnassa, sekä tietenkin puolustaa sitä. Sotilaan on myös tarkoitus oppia muut tärkeät ominaisuudet kuten luotettavuus, viisaus ja rohkeus. Ryhmässä harjoitellaan karjan ryöstöretkiä. Yöllä juostaan porukalla jopa yli 300 kilometriä muiden laitumille ja ryövätään lehmät mukaan. Päivällä vaan vakoillaan toisten tiloja. Lopullinen koe on leijonan metsästys, jonka nuorukainen tekee noin 3 kuukautta ennen sotilaaksi tulemista. Leijonanmetsästyksestä on tosin nykyään jouduttu luopumaan, niiden vähäisyyden takia.

## Lähteet

## Aiheesta muualla
* Ceremonies